Shameless (TV serija, SAD)
Shameless (sh. Besramnici) američka je televizijska serija s elementima komedije i drame koja se prikazuje na američkom kablovskom kanalu Showtime. Adaptacija je istoimene britanske serije, a radnja je smještena u susjedstvu Canaryville u Chicagu, saveznoj državi Illinois, mada se serija snima u Los Angelesu s nekoliko vanjskih scena snimljenih u Chicagu.

Premisa 
Serija prati disfunkcionalnu obitelj Franka Gallaghera, samohranog oca šestero djece. Dok Frank provodi dane opijajući se, djeca su mu prisiljena brinuti se sami o sebi.

Producenti emisije nastojali su prikazati koliko je serija drukčija od drugih sličnih serija tako što su prikazali kako Frankov alkoholizam utiče na obitelj. Stvaralac originalne serije, Paul Abbott, rekao je da ova serija nije kao My Name Is Earl ili Roseanne već da se znatno više fokusira na siromaštvo. Kad je razvijatelj emisije, John Wells, počeo s predstavljanjem ideja za seriju, morao se boriti da se serija smjesti u susjedstvo South u Chicagu ili da se smjesti tamo gdje ljudi žive u prikolicama. Također je izjavio da je "tradicionalno da ove ljude ismijavamo koji žive u takvom svijetu. Stvarnost je takva da oni nisu 'neki drugi ljudi' već su ljudi koji su svega nekoliko ulica od vas."

Epizode

Razvoj 
TV mreža HBO počela je s razvojem američke adaptacije Shamelessa nakon što su se dogovorili o uvjetima korištenja s Johnom Wellsom u siječnju 2009. Razvoj je prebačen na Showtime u listopadu 2009. Produkcijska kompanija John Wells Productions snimila je pilotnu epizodu za kablovsku mrežu u prosincu 2009. William H. Macy tumači glavnu ulogu Franka Gallaghera. Emmy Rossum glumi Fionu, a Justin Chatwin Stevea. Paul Abbott je naveden kao izvršni producent američke adaptacije nakon što je njegova polu-autobiografska skripta postala pilotna epizoda britanske verzije.

Showtime je seriju odobrio s 12 epizoda u travnju 2010. Za ulogu Sheile, romantičnog interesa za Franka, odabrana je Joan Cusack pri kraju kolovoza, te je time zamijenila Allison Janney koja ju je glumila u pilotnoj epizodi. Produkcija je počela sredinom rujna.

Trailer za pilot prikazan je 12. 12. 2010. nakon završne epizode pete sezone serije Dexter. Prva sezona službeno je počela s prikazivanjem u nedjelju, 9. 1. 2011. Snima se u području North Lawndale (Chicago) i u studiju Warner Brosa u Burbanku (Kalifornija). Jedinstveno je za emisiju to što glumačka postava lomi četvrti zid i pita gledatelje zašto nisu gledali prethodnu epizodu, te je nakon toga prikazano što se dogodilo u prethodnoj epizodi.

Produkcija 
Prvobitno snimanje druge sezone počelo je 5. 7. 2011. te je sezona izvršila premijeru 8. 1. 2012. Treća sezona službeno je najavljena 1. 2. 2012, snimanje je počelo 27. 6. 2012, a premijera je izvršena 13. 1. 2013. Četvrta sezona službeno je najavljena je 29. 1. 2013. i izvršila je premijeru 12. 1. 2014. Peta sezona službeno je najavljena 18. 2. 2014. Produkcija prve epizode počela je 3. 7. 2014. čitanjem 6 epizoda, te je prvobitno snimanje sezone počelo 8. 7. 2014. Službena objava šeste sezone serije učinjena je 12. 1. 2015, te je premijera iste sezone izvršena 10. 1. 2016.

Glazba 
Uvodna špica za seriju Shameless je "The Luck You Got" indie rock sastava The High Strung. Većina glazbe korištene u seriji je od indie rock sastava. Pilotna epizoda sadržavala je glazbu sljedećih umjetnika: Say Hi, 3OH!3 ft. Ke$ha, The Vines, The Moog i LMFAO. Serija je također puštala glazbu od Let's Wrestlea, The Eelsa, The Blue Vana, Cakea, Alien Crime Syndicatea i Freeplay Musica. Glazba sastava The High Strung, Soho3, Say Hi i The High Planes Drifters može se čuti nekoliko puta u seriji, kao i, na primjer, pjesme "We Are The Men You'll Grown To Love Soon", "Silly Boy" i "Beginners Luck". Sastav Capital Cities također se može čuti u seriji s pjesmom "Who's That Dude Pt. 1", te Johnny Foreigner s "Absolute Balance" i Bosshouse Music sa "Chicago Blues". Dvije pjesme The Dinera – "Indie Dreams" i "Sun and Soil" – mogu se čuti u zadnjoj epizode prve sezone. U svrhu promocije premijere druge sezone, čitava glumačka postava otpjevala je vlastitu adaptaciju božićne pjesme pod imenom "Shameless: Christmas Carol." Pjesma se također može pronaći na dodacima DVD izdanja druge sezone. Pjevačica Marina i The Diamonds također se spominju u SMS porukama koje prima Debbie Gallagher.

Glumačka postava

Emitiranje 
Serija Shameless izvršila je premijeru 9. 1. 2011. u SAD-u, te je postala najgledanija premijera serije u povijesti Showtimea. Prva epizoda serije bila je četvrta po ukupnom broju gledanosti, te je imala ukupno 982.000 gledatelja i bila je najgledanija premijera sve od serije Dead Like Me 2003.

Četvrta epizoda serije, koja se prikazala 30. 1. pod nazivom "Casey Casden", zadržala je 100% gledatelja prve epizode s ukupno 1,45 milijuna gledatelja, učinivši Shameless najuspješnijom dramom u prvoj godini prikazivanja na Showtimeu. Unatoč uobičajenom trendu gubitka gledatelja nakon premijere, serija je zadržala svoju publiku. Bila je na prvom mjestu u rangu za odrasle osobe od 18 do 49 godina. Naknadne epizode imale su od milijun do 1,14 milijuna gledatelja. Završna epizoda pod imenom "Father Frank, Full Of Grace" 27. 3. 2011. imala je ukupno 1,157 milijuna gledatelja.

Premijerna epizoda treće sezone pod nazivom "El Gran Cañon", koja se prikazala 13. 1. 2013, imala je ukupno 2 milijuna gledatelja. Broj gledatelja prosječno je ostao ispod 2 milijuna gledatelja tijekom ostatka prikazivanja serije.

Izvori

Vanjske poveznice 
 Službena web-stranica
 Shameless na Internet Movie Databaseu

Američke TV-serije
Dramske serije
Humoristične serije